User talk:Donyo Ibon

Maligaya Elementary School 𝗕𝗔𝗞𝗜𝗧 𝗡𝗚𝗔 𝗕𝗔 𝗠𝗔𝗬 𝗣𝗔𝗔𝗥𝗔𝗟𝗔𝗡 𝗦𝗔 𝗕𝗔𝗥𝗬𝗢 𝗠𝗔𝗟𝗜𝗚𝗔𝗬𝗔? Ni: 𝐸𝑙𝑒𝑢𝑡𝑒𝑟𝑖𝑜 𝑆𝑜𝑙𝑖𝑠 𝑂𝑙𝑎𝑣𝑖𝑑𝑒𝑧

Alam ba ninyo kung paano nagkaroon ng paaralan sa MALIGAYA na dating tinatawag na CABAHUAN? Masasabi mo ba kung sino-sino ang mga taong naging daan sa pagkakaugnay ng kalsada ng CABAHUAN at BULIASNIN?Saglit nating tunghayan ang kasaysayan ni APOLONIO MARTINEZ OLAVIDEZ.

Isinilang siya sa Cabahuan, Boac, Marinduque noong ika-12 ng Agosto,1907.Panglima siya sa sampung magkakapatid na bunga ng pagmamahalan nina Rosendo Olavidez at Isabel Martinez. Unang lalaki siya sa kanilang mag-anak. Kaya't ng namatay ang kaniyang ama ay siyang bumalikat sa mga gawain. Dahil dito'y malimit siyang napahinto ng pag-aaral. Natapos niya ang ikaanim na baitang na mayroong karangalan pagkaraan ng maraming taong patigil-tigil na pagpasok.

Noong 1936 nang siya'y humahawak ng tungkulin bilang pangalawang "Teniente del Barrio". Isang maigting na pag-aaway ang naganap na ikinamatay ng isang lalaki. Iniharap ang kaso sa "Teniente del Barrio"ngunit ito'y tinanggihan. Hindi nakunang tanong ang mga saksi at kalimita'y nagtatago sa pag-ala-alang mapadamay. Bilang pangalawang pinuno ng nayon ,tinanggap ni Apolonio Olavidez ang kaso at sumaksi laban sa taong salarin sa harap ng mga pulis upang mangibabaw ang katarungan. Dinakip ang pumatay at nilapatan ng kaukulang parusa. Datapuwa't nagtanim ng galit sa kausap ang nahatulang kriminal. Pinapuntahan siya sa mga taong inupahan ipang siya'y KAYAKASIN, na ang ibig sabihin ay patayin at tabunan ng kayakas. Subalit dahil sa malimit na pagtawag niya sa Diyos, sa likas niyang kabaitan at husay sa pakikipagkapwa tao, ay nakaligtas siya sa panganib. Sa halip na siya'y patayin ay ginawa pa siyang kaibigan. Dahil sa pagyayaning ito ay lalo siyang nakilala sa bukid at bayan. Hanggang sa siya'y naging ganap na "Tiniente del Barrio". Naging malimit niyang panauhinang mga taong may katungkulan sa pamahalaan. Hanggang sa maging kumpare niya ang mga ito katulad nina; Mayor(alkalde)Jose Madrigal, VC Goaguin Logue, Sheriff Jose Magaraan, Votallano Magalang at Sgt.Andres Jinang. Sinamantala nya ang pagiging malapit sa alkalde at mga alalay nito. Isiniwalat niya ang labis na hirap na dinanas ng mga tao sa pagpunta sa bayan ng Boac dahil sa malalalim na putik sa daang TANGHAS-MANSABANG na nag-ugnay sa baryo ng pauukala tungkol sa pagbubukas ng "MUNICIPAL ROAD." Inihanap ito sa sanggawiang bayan at madali itong napagtibay at sinimulan ang gawain. Pagkaroon ng hanap-buhay ang mga tao maliban sa pagkakaroon ng mabuti-buting daan .Dahil sa kakulangan ng sapat na salapi ng kaban ng bayan ay hindi natapos ang paggawa ng kalsada. Kaya't ipinasa ng butihing Alkalde Jose Madrigal sa ating magiting na Gobernador Miguel Mangguera Ang ipinamahala sa proyekto na matapos at sa gayo'y malaya nating daanan.

Dati-rati'y nakikituloy lamang ang mga guro at mga mag-aaral sa isangtaong may malaki-lakingbahay. Nagkaroon man ng pansamantalang paaralan sa hiram na lote ay madali namang iginupo ng anay at bagyo. Kaya't upang hindi na mahirapan ang guro, mga mag-aaral at mga magulang kinakailangan ang isalng matibay na paraan.

Noong 1955, gumawa ng "RESULUSYON"o"PANUKALA" tungkol sa pagtatayo ng paraan ang masipag na gurong si G.Gumersindo Miciano at ito'y napagtibay. Ngunit naging suliranin ang lupang pagtatayuan. Ang kapirasong lupa ng mag-anak na MATINING ay naipagkasundong palitan ng katumbas na lupa ng sa magkakapatid na OLAVIDEZ na kinabibilangan nina Fausto, Juana, Quarista, at Maria. Subalit kinakailangang bayaran din ng mga taga baryo ang naturang lupa. Nakalikom ng pera datapuwa't kulang pang ipabayad sa bahaging para sa mga babae. Kaya't ang bahaging para kay Fausto na noong una pa'y nabayaran na niya ay kusa niyang ipinagkaloob matuloy lamang ang pagtatayo ng maganda at matibay na paaralan.

Hindi nagtagal dito sa paaralang ito ipinakita ng matiyaga at mahusay na gurong si G.Gumersindo Miciano ang pagtuturo ng "MULTIGRADES"mula unang baitang hanggang ikalawang baitang na pinaniniwalaang kauna-unahan sa Marinduque. At sa klaseng ito nagsimula ang isa sa mga anak ni Apolonio Olavidez na kauna-unahang nakatapos ng pag-aaral sa kolehiyo atnaging ganap na propesyonal na ngayo'y bakas na sinusundan ng mga kabataan upang makapag-aral.

Kailangan ng lugar na pagtatayuan ng bomba ng tubig para sa baryo. Inialay niya ang kaniyang kabahaging lupa upang pagtayuan ng naturang patubig. Subalit ito'y hindi gaanong napakinabangan dahil sa maalat na tubig.

Pagkatapos ng dalawamput-pitong (27)taong panunungkulan sa kaniyang sariling baryo na ngayon ay baranggay ay naghitiw na siya sa kaniyang tungkulin upang bigyang daan ang iba pangtaong naglalayong umugit at nakatulong sa galaw ng buhay para kaunlaran ng pamayanan.

Binawian siya ng buhay noong ika-4 ng Hunyo,1978. Pangkaraniwang araw noon nang misahan ng paring si Msgr.S. Malapad ang kaugang bangkay. Ngunit puno ang simbahan sa dami ng nakikipagdalamhati sa kaniya. At sa pagkakaroon ay binanggit ng pari ang ganito "WALA sa YAMAN at KISLAP ng SALAPI ang PAGDAMAY sa ISANG TAONG NAMAYAPA KUNDI sa KANIYANG NAGAWANG KABUTIHAN." 𝑇𝑎𝑛𝑑𝑎 𝑛𝑔 𝑎𝑘𝑖𝑛𝑔 𝑝𝑎𝑔𝑚𝑎𝑚𝑎ℎ𝑎𝑙

-Eleuterio S. Olavidez